google/wiki40b huggingface dataset:
Baker (bil)

Baker Motor Vehicle Company var en amerikansk produsent av elektriske biler basert i Cleveland, Ohio. Selskapet eksisterte mellom 1899 og 1915, og er også kjent under navnet Baker Electric.
Modellen Baker Runabout (1904) hadde plass til to passasjerer, og en elektrisk motor plassert midt i bilen som leverte 0,75 hk (0,6 kW) ved hjelp av et batteri med 12 celler. Bilen veide 295 kilo, og kostet 850 amerikanske dollar.
Modellen Baker Stanhope (1904) hadde også plass til to passasjerer, og en elektrisk motor plassert midt i bilen som leverte 1,75 hk (1,3 kW) ved hjelp av et batteri med 12 celler. Bilen hadde en tretrinns girkasse, veide 431 kilo og kostet 1600 amerikanske dollar.
Baker-fabrikken lå på Euclid Avenue i Cleveland, Ohio.
Sukhoj Su-27

Varianter

Hangarskipsflyet Su-33 ble bygget som en variant av Su-27. Forskjellene inkluderer en halekrok og kanardvinge. Jagerbomberen Su-30 er en toseters-variant med allværskapabilitet for luft-til-luft oppdrag og tokt langt bak fiendens linjer.
Langestrand kirke

Tidligere kirker på Langestrand

Den første kirken ble oppført i tømmer på Niels Langes tid i 1642. Kirken var omgitt av en kirkegård. Tegninger, kart og beskrivelser tyder på at hovedinngangen lå inntil Larvik Museum og at kirkebygningen lå der parkeringsplassen er i dag.
Grev Ulrik Frederik Gyldenløve ga ordre om å anlegge en ny kirke. Den beskjedne kirken, med et enkelt utstyrt rom på 170 kvadratmeter og etter hvert et kirketårn, var trolig ferdig i 1699. Gyldenløve oppførte nok ikke en helt ny kirke, men utvidet og restaurerte kirken fra 1642. Altertavla og prekestolen forsvant da kirken ble revet i 1812, men døpefonten fra 1707 eksisterer fremdeles. Formeren på Fritzøe Jernverk laget den i støpejern. Kirken hadde en rekke bilder, som var donert av ansatte i jernverket.
Asiamesterskapet i duatlon 2018

Asiamesterskapet i duatlon 2018 (mellomdistanse) ble arrangert 4. mars 2018 i Putrajaya i Malaysia, sammen med Powerman Duathlon-løpet i Malaysia. 
Duatlon er triatlon, men uten svømming. og løypa var 10,1 km løping, 59,6 km sykling og 10,1 km løping.
Harvey Peak

Harvey Peak er et isfritt fjell, 2 120 moh, som ligger 2 nautiske mil sør for Finger Ridges i Cook Mountains i Antarktis. Det ble kartlagt av U.S. Geological Survey etter tellurometermålinger og flyfoto tatt i 1959–63, og ble navnsatt av Advisory Committee on Antarctic Names etter Paul Harvey, et medlem av flystøttegruppen til U.S. Army for Topo North og Topo South (1961–62) som utførte tellurometermålingar.
Jazz Richards

Landslaget

Han ble tatt ut i Wales EM-tropp til EM i Frankrike 2016.
Gavriil Romanovitsj Derzjavin

Bakgrunn

Derzjavin vokste opp under fattige omstendigheter som sønn av en offiser i Kazan. Hans fjerne forfader var Morza Bagrim, som kom fra den store horde på 1400-tallet til Moskva, ble døpt og ble vassal under den russiske storprinsen Vasilij II. Morza Bagrim var tatar.
Gavriil tjenestegjorde i Preobrazjenskijregimentet. Han ble i 1773 forfremmet til offiser. Etter å ha utmerket seg i kampen mot Jemeljan Pugatsjovs opprør gikk Derzjavin over til det sivile liv.

Forfatter

I 1776 utgav han sin første bok, en samling oder, for det meste oversettelser, de fleste fra det tyske, det eneste fremmedspråk han i barndommen hadde fått sjansen till å lære. I bredere kretser ble han først i 1779 kjent ved sitt Ode i anledning av fuyst Mestsjerskijs død. Han hentet her influenser fra Horats, som han nå hadde begynt å studere. Tidligare hadde Derzjavin mest diktet i Mikhail Lomonosovs stil. 
Sitt egentlige rye fikk han imidlertid først med odet Felitsa, som han i 1782 offentliggjorde i Sankt Petersburgs akademis tidsskrift. Diktet er rettet til en edel kirgisisk kongsdatter som en hyllning fra hennes egne. I virkeligheten er det imidlertid Katarina II som besynges. Den hyllning som bringes henne er skrevet med skjemtende ironisk tone, og det er fremfor alt herskerinnens rent menneskelige egenskaper som fremholdes.
Ved Katarinas gunst fikk Gavriil Derzjavin flere betrodde poster, på hvilke han imidlertid avstedkom nokså meget uro. I 1791 ble han keiserinnens statssekretær. På nærmere hold tapte Derzjavin imidlertid sin henførelse for sin «Felitsa», som på sin side snart begynte å bli lei av sin favortitts alt for store geskjeftighet. I 1793 ble hav fjernet fra hoffet ved utnevnelse til senator. 
Etter ett tiår gikk han helt ut av statstjenesten og slo seg ned på ett gods i guvernementet Novgorod. Her tilbragte han til sin død et rolig liv, som han besang i ett av sine fremste dikt, Til Eugen, livet på Zvanka (1807). Inn i det siste var han poetisk virksom og døde i 1816 etter å akkurat  ha nedskrevet en pompøs strofe til Ode over dødeligheten.
Derzjavin nevnes iblant som en av de fremste russiske 1700-tallsdikterne. Han var en av de første til å se den unge Aleksandr Pusjkins begavelse. En av Derzjavins dikt handlet om hvordan mennesker og alt som mennesket har skapet, skal forgå. Ironisk nok ble det også en av Derzjavins siste dikt; han skrev ned den på en griffeltavle ikke lang tid før sin død.

Kuriosa

Gavriil Derzjavin har fått et krater oppkalt etter seg på Merkur, Derzhavinkrateret.
Mogens Dahl Koncertsal

Mogens Dahl Koncertsal er en konsertsal for klassisk musikk, beliggende på Islands Brygge ved København. Salen er oppkalt etter grunnlegger og eier, dirigent Mogens Dahl.
Konserthuset ble grunnlagt i 2006, og er Københavns eneste privateide konsertsal. I salen arrangeres kammerkonserter med danske og internasjonale navn. Huset har også sitt eget kammerkor; Mogens Dahl Kammerkor.

Bygningen

Bygningen er fra 1901 og var opprinnelig stallbygning med portnerbolig for Hertz Bogtrykkeri, hvor designfirmaet Vipp i dag har sitt hovedomisil. I den nåværende konsertsalen sto tidligere hestene, mens vognene var parkert i det som i dag er foajé. I forlengelse av den opprinnelige bygning ble det senere bygget et garasjeanlegg som kom til å huse Amar'kansk Auto. Dette anlegget er i dag husets Lille sal, hvor gjestene kan nyte forfriskninger i pausen. Under restaureringen på 2000-tallet. ble det lagt vekt på å tilbakeføre bygningen til sitt opprinnelige utseende.
Melanopolia

Utseende

Middelsstore til store (10-40 millimeter), slanke, mørke trebukker. Antennene er lange, hos hannene gjerne betydelig lengre enn kroppen, det tredje leddet med en dusk av mørke hår. Pronotum har en pigg midt på den avrundede sidekanten. Beina er forholdsvis lange.

Levevis

Disse billene har larver som lever i død ved av løvtrær, ofte like under barken.

Utbredelse

Gruppen er utbredt i Afrika.
Södermanlands län

Landskap

Landskapet Södermanland omfatter omtrent hele dagens Södermanlands län og en del av Stockholms län.

Administrasjon

Hovedoppgavene for lensadministrasjonen er å utføre de oppgavene gitt av Riksdagen og den svenske regjeringen, å koordinere og oppmuntre til økonomisk vekst i lenet, og å ivareta rettssikkerheten.
Født i førtiseks

Født i førtiseks er et musikkalbum med Per Kristian Fagereng, utgitt i 1996. Dette er hans første og eneste plate som soloartist.
Diao Chan

Dynasty Warriors

Diaochan er også en spillbar figur i Dynasty Warriors serien av Koei, hvor hennes valgte våpen er to septre.
Fredrik Olaf August Woxen

Utmerkelser

Woxen ble ridder av St. Olavs Orden i 1895.
Thunderking

Thunderking er navnet på en kraftig kinaputt, eller egentlig en 1-skudds bombe, som tidligere var populær bl.a. i Norge og Sverige, men nå er forbudt i salg. Men mange lignende 1-skudds bomber fås kjøpt til nyttårsaften, med noe mindre kruttmengder.
Den fungerte ved at man tente lunten, som tente en drivladning i bunnen av papprøret som skjøt en grønnlysende effekt-kule opp i luften. Kulen hadde ingen pyrotekniske effekter utenom smellet fra eksplosjonen (som var svært kraftig), men ble likevel nærmest legendarisk for fyrverkeri-interesserte.
Minst utviklede land

Minst utviklede land (MUL) er en betegnelse som brukes av økonomer og statsvitere og som omfatter rundt 50 land. En annen betegnelse for samme gruppe er «den fjerde verden».

Definisjon

Betegnelsen MUL brukes noen ganger feilaktig som et synonym for utviklingsland, eller mindre utviklede land. Det er dog en stor forskjell mellom «mindre utviklede land» og «minst utviklede land», og FN fører en liste over sistnevnte.

MUL - FNs oversikt 2003

Asia, 10 land: Afghanistan, Bhutan, Bangladesh, Kambodsja, Laos, Maldivene, Myanmar, Nepal, Øst-Timor, Jemen.
Afrika, 34 land: Angola, Benin, Burkina Faso, Burundi, Kapp Verde, Den sentralafrikanske republikk, Komorene, Den demokratiske republikken Kongo, Djibouti, Ekvatorial-Guinea, Eritrea, Etiopia, Gambia, Guinea, Guinea-Bissau, Lesotho, Liberia, Madagaskar, Malawi, Mali, Mauritania, Mosambik, Niger, Rwanda, São Tomé og Príncipe, Senegal, Sierra Leone, Somalia, Sudan, Togo, Uganda, Tanzania, Tsjad, Zambia
Oseania, 5 land: Kiribati, Samoa, Salomonøyene, Tuvalu, Vanuatu
Karibia, 1 land: Haiti
Santa Fe (provins)

Økonomi

Landbruket er en viktig inntektskilde for Santa Fe, og da spesielt soya og hvete. Det finnes også en del industri, og denne er fokusert mot landbruket. Dette inkluderer blant annet landbruksmaskiner, meieriprodukter og raffinering av planteoljer.
Randaberg Idrettslag

Fotball

Klubben har et A-lag i fotball som i 2017-sesongen spiller i 4. divisjon, avdeling 1. Klubben har fått oppmerksomhet fordi de satset sterkt på opprykk fra 3. divisjon i 2007-sesongen og opprykk til 1. divisjon innen 2010. Med investor Fred Ingebrigtsen i ryggen hadde klubben et budsjett for 2007-sesongen på hele 5 millioner. For 2008 satset klubben enda større og har et budsjett på 17 millioner. Klubben rykket imidlertid ned til 2. divisjon etter en sesong i 1. divisjon.
Erik Fuglestad er hovedtrener. Bjarte Lunde Aarsheim, Øyvind Svenning, Magnar Nordtun, Iven Austbø, Alexander Gabrielsen, Erik Fuglestad, Ronny Espedal og Petar Rnkovic er noen av spillerne som tidligere har spilt for Randaberg.

Volleyball

Pr. sesongen 2019/20 har klubben lag i eliteserien for både kvinner og menn. I 2019 spilte begge disse lagene cupfinale, og tapte disse.
Martinsdag

Martinsmesse, Mortensmesse, Martinsdag eller Mortensdag er en kristen høytid som feires den 11. november til minne om den hellige Martin av Tours (ca 315–397 e.Kr.).

Legenden om Martin av Tours

Legenden Martin forteller at han av beskjedenhet ikke ville la seg utnevne til biskop, og så løp han og gjemte seg blant gjessene. Men gjessene flakset opp og røpte ham. Så ble det til straff at en hvert år på Martins dødsdag skulle slakte og spise gås.

Matvaner

I mange land, og også i Sverige, Danmark og Tyskland, som står oss nært, har det vært tradisjon å spise gåsemiddag på denne dagen. I Norge har det kun blant borgerskapet vært at enkelte har spist gås, og som oftest på restaurant. Og blant nordmenn som har pleid kontakt med andre skandinaver i utlandet, har det også vært vanlig at de tok del i skikken.
Ellers har dette aldri riktig vunnet fotfeste i Norge, men det har noen steder vært en bevissthet på å spise gris på denne dagen. I nyere tid er det alle steder blitt mer vanlig å spise and enn gås. Et poeng var at maten skule deles med de fattige.
I Skåne spises det tradisjonelt svartsoppa og skånsk eplekake.

Primstavmerker

På primstaven er dagen som oftest markert med en gås eller en bispestav, men det kan også være merket av med et drikkehorn. Dette er til minne om at Martin en gang skal ha rakt drikkehornet til sin prest, før han skjenket kongen. På den måten ville han vise at den geistelige lederen hadde høyere status enn den verdslige.
Sophie Herbrecht

Karriere

Herbrecht fikk sin debut for det franske håndballandslaget 3. november 2001 mot Portugal.
Hun har tatt gull under VM i 2003, samt bronse under både 2002-EM og 2006-EM.
Herbrecht har deltatt i tre Sommer-OL, med 4.-plass i Athen i 2004, 5.-plass i Beijing i 2008 og 5.-plass i London i 2012.
Rishikesh

Rishikesh (hindi ऋषिकेश) er en by i India. Byen ligger ved Ganges og tilhører distriktet Dehradun i delstaten Uttarakhand. Rishikesh er den administrative hovedstaden for en tehsil (en kommuneliknende enhet) med samme navn som byen. Med forsteder har byen 102 469 innbyggere. Byen ligger langt nord i India, og Ganges er mye renere her enn den blir når den passerer Uttar Pradesh.
Rishikesh er en hellig by ifølge hinduismen, og mange valfarter dit hvert år. Byen er fullstendig vegetariansk, og alkohol serveres ikke innenfor bygrensene. Kyr har forkjørsrett på veiene. The Beatles og flere andre popstjerner dro dit tidlig i 1968 på åndelig søken, og dette har medført åndelig turisme til byen.
Rita Ottervik

Liv og virke

Sin politiske løpebane begynte hun i AUF, der hun tilhørte kretsen rundt Trond Giske. Ottervik var medlem av Sør-Trøndelag fylkesting 1988–1989, ungdomssekretær i AUF og LO i Sør-Trøndelag 1989–1990, organisasjonsmedarbeider i Handel og Kontor i 1991, konsulent ved Studentsamskipnaden i Trondheim i 1992, generalsekretær i AUF 1992–1996, politisk rådgiver for statsminister Thorbjørn Jagland 1996–1997, nestleder i AUF i Sør-Trøndelag 1997–1998 samt organisasjonskonsulent i Norges Handikapforbund 1998–1999.
I 1999 ble hun bystyremedlem og kommunalråd i Trondheim, og overtok som ordfører fire år senere. Foruten en mengde verv i egenskap av ordførervervet, har Ottervik vært styremedlem ved Trøndelag Teater siden 2004. Hun var på tale som statsråd etter stortingsvalgene i 2005 og 2009, men gjorde det klart begge ganger at hun ville prioritere ordførervervet. Høsten 2013 ble hun kommunens lengstsittende ordfører, etter ti år i vervet.
Ottervik har vært bosatt i Trondheim siden 1984. Hun har studiekompetanse og filosofikum, og arbeidet ved Domus Interiør og som medarbeider i informasjonsskranken ved City Syd 1985–1989. Hun er gift med tidligere stortingsrepresentant Tore Nordseth.

Æresbevisninger

I februar 2008 ble hun tildelt en studentorden av Studentersamfundet i Trondhjem – ridder av De Sorte Faars Ridderskab. Ottervik mottok ordenens insignier på Trondheim torg den 17. mai.
Nagaur (distrikt)

Demografi

Ved folketellingen i 2011 var det 3 309 234 innbyggere i distriktet, mot 2 775 058 i 2001. Den urbane befolkningen utgjør 19,17 % av befolkningen.
Barn i alderen 0 til 6 år utgjorde 15,07 % i 2011 mot 18,97 % i 2001. Antallet jenter i den alderen per tusen gutter er 888 i 2011 mot 915 i 2001.
Kampdroider

Kampdroider er en fiktiv art fra Star Wars. Disse droidene hadde sin storhetsperiode for separatistene i forløper-trilogien: Den skjulte trussel, Klonene angriper og Sithene tar hevn. De ble kuttet ut så snart separatistene fikk kontroll over klonesoldatene, som egentlig hadde tilhørighet til den galaktiske republikken. De skal ha blitt offisielt slått av da sithherre Darth Vader kom til ledelsen.
Sandviga

Sandviga er et boligområde på Hisøy i Arendal kommune, og ligger ved åpningen av Galtesund.

Historie

Sandviga var en større uthavn for Arendal, og har hatt bosetting siden 1400- / 1500-tallet. Det ble anlagt et kanonbatteri på stedet rundt 1700-tallet for å beskytte innseilingen til Arendal. Sandvigodden fyr ble bygget på samme sted i 1844, og fyret med sine fire bygninger er nå fredet. Uthavnen hadde i 1875 fem losbåter og tolv loser. Der var blant annet en sjømannskole og handelsvirksomhet.

Kystfort

I Sandviga ligger det tyske kystfortet «HKB 33/979 Hisøen», som senere har fått navnet «Sandvigen festning». Fortet ble bygget av den tyske okkupasjonsmakten i 1941. Formålet var å sikre innseilingen til Arendal gjennom Galtesund. Innseilingen via Tromøysund ble sikret fra Kalvøysund festning. Fortet var bestykket med fire stk. 105 anti-skipkanoner og antiluftskyts. Etter andre verdenskrig på midten av 1960-tallet ble fortet utbygget av det norske sjøforsvaret i samarbeid med NATO, og brukt som drivstoffdepot for undervannsbåter, og det var lenge militær aktivitet der. Tankkapasiteten var på fem millioner liter drivstoff. Idag er området overtatt av Arendal kommune, og regulert til friluftsområde. I mai 2008 bestemte et enstemmig bystyret at Hisøy Idrettslag fikk overta Sandvigen fort. Laget har nå gjort fortet tilgjengelig for utleie til overnatting, kurs, teambuilding, treningsleir, og selskapslokaler.
Garfagnana

Garfagnana er et fjellandskap og en historisk region i Provinsen Lucca, i den nordvestlige delen av den italienske regionen Toscana. Landskapet ligger mellom De apuanske alper og Appenninene. Elven Serchio flyter gjennom landskapet.
Før Italias samling tilhørte området Hertugdømmet Modena og Estefamilien. Dikteren Ludovico Ariosto var kortvarig guvernør på 1500-tallet.
Garfagnana er et av de mest nedbørsrike områdene i Italia, og er i stor grad dekket av skogvegetasjon (hovedsakelig kastanjer, ek og pinje).
Historisk var landbruk den viktigste næringsveien, men nå har turismen overtatt.
Arild Svensgam

Skuespill

Kattepine er et skuespill for barn i alle aldre av Arild Svensgam og som tar for seg problemet mobbing, vennskap og det å være annerledes. Handlingen er lagt til Katteby, en by med mange katter. Stykket inneholder sang, dans og mye humor. Kattene i Katteby er plaget av noen ekle katter fra Rampeby. De blir plaget så mye at de til slutt bestemmer seg for ikke å godta mobbingen lenger. De låner et løvebur av en gammel løvetemmer og lurer Rampeby-kattene inn der. Stykket er også oversatt til svensk av Katarina Karlsson, da under navnet Kalabalik i Kattebyn.
Kurt Schmücker

Liv

Schmücker ble født inn i en boktrykkerfamilie og tok også selv utdannelse i faget. Han var medlem av NSDAP fra 1937 og gjorde tjeneste som soldat under den andre verdenskrigen. Kurt Schmücker meldte seg inn i CDU i 1946 og ble medlem av Forbundsdagen i 1949 som den yngste av samtlige i forsamlingen. Schmücker representerte den såkalte Mittelstand i CDU, det vil si de små og mellomstore bedrifter.
Earl Boykins

Collegekarriere

Earl Boykins spilte totalt 4 sesonger for Eastern Michigan Universitys collegelag fra 1994 – 1998.
På sine 122 kamper, der han startet 121 av dem, scoret han i gjennomsnitt 18,1 poeng per kamp. Han scoret totalt 2211 poeng for laget og ga totalt 624 målgivende pasninger.

CBA-karriere

Etter college startet Earl Boykins sin profesjonelle karriere for laget Rockford Lightning i CBA–ligaen. Her spilte han i et år, fra 1998 til 1999, før han fikk kontrakt for NBA–klubben New Jersey Nets.

NBA-karriere

Earl Boykins har spilt i den amerikanske NBA–ligaen siden 1999. Han har vært innom 9 forskjellige klubber, 3 av dem i 1999. Tidligere har han spilt for New Jersey Nets (1999), Cleveland Cavaliers (1999, 2000), Orlando Magic (1999), Los Angeles Clippers (2001–2002), Golden State Warriors (2002–2003), Denver Nuggets (2003–2007), Milwaukee Bucks (2007) og Charlotte Bobcats (2007–2008). I mye av sin NBA-karriere har Boykins vært innbytter for disse klubbene, han har derfor vært aktuell som vinner av prisen NBA Sixth Man of the Year, men har aldri vunnet den. Boykins spilte helt klart minst for laget Orlando Magic da han kun spilte 8 minutter for laget. Boykins har for det meste spilt for Denver Nuggets.
James Denton

Tidlig liv

Denton ble født i Nashville i Tennessee, men vokste opp i Goodlettsville i Tennessee, som sønn av tannlege J. T. Denton. Han gikk på Universitet i Tennessee hvor han tok eksamen i fjernsynsjournalistikk og fikk en grad i reklamevirksomhet. Før han ble skuespiller solgte han reklame for to radiostasjoner. Som skuespiller begynte han i 23-årsalderen ved et amatørteaterlag i Nashville før han deretter flyttet til California for å bli skuespiller på heltid.

Karriere

Denton har vært et fast medlem av skuespillerstaben i fjernsynsserien Frustrerte fruer hvor han hadde rollen som Mike Delfino, en rørlegger som lever i Wisteria Lane som ektemann til Susan Mayer (nå Susan Delfino) for fire sesonger. Han hadde tidligere vært fast i flere andre fjernsynsserier, blant annet The Pretender, JAG, Philly, The Drew Carey Show, Reba og Threat Matrix foruten hatt gjesteroller i en rekke andre serier.
Denton har kun hatt to mindre roller i spillefilmer, Primary Colors og Face/Off.

Musikk

James spiller i et band for moro skyld som kalles for Band from TV som har en rekke kjente skuespillernavn som er med til og fra, blant annet Greg Grunberg (trommer), Hugh Laurie (tangentinstrumenter), Teri Hatcher (vokal), Bob Guiney (vokal), Bonnie Somerville (vokal), Jesse Spencer (fiolin), og han selv spiller gitar. Med seg er også mer dyktige musikere som Chris Kelley, Barry Sarna, Jon Sarna, Bryan McCann, Chris Mostert og tidligere barneskuespiller, bassisten Brad Savage.

Politikk

Denton er også aktiv i politikk. Til tross for at han tidligere var republikaner har han støttet John Edwards’ presidentkandidatur i 2004 og på nytt i 2008. Han reiste til Iowa våren 2007 for agitere sammen med Edwards’ datter Cate.
Helene Abildsnes

Helene Abildsnes (født 1998 i Kristiansand) er en norsk skjønnhetsdronning som vant Frøken Norge 2019. 
Abildsnes avsluttet som 1. løper til Susanne Guttorm, vinneren av Frøken Norge 2018. Abildsnes konkurrerte i Frøken Norge konkurransen igjen i 2019. Arrangementet ble holdt i Oslo 9. august 2019, hvor hun vant tittelen Miss Universe Norway, og fikk rett til å representere landet på Miss Universe 2019. Hun ble kronet av avtroppende titteleier Susanne Guttorm.
Som vinner av tittelen vil Abildsnes nå representere Norge på Miss Universe 2019-arrangementet.
Mazekiai kraftverk

Mazekiai kraftverk er et oljekraftverk i Litauen. Det har en installert produksjonskapasitet på 210 MW for delt på tre blokker/turbiner. Anlegget ble installert i perioden 1979–1982. Brenselkilden er tungolje . Dette er et av landets største kraftverk målt etter installert effekt.
Larvik Scandi Line

Historie

Larvik Scandi Line AS ble opprettet som utgangspunkt med to ferje selskaper A/S Scandi Line Sandefjord-Strømstad Linjen i 1986 og A/S Larvik-Fredrikshavnferjen i 1936 som opererte ruter fra Sandefjord-Strömstad, og Larvik-Frederikshavn. 
I 1986 tar investeringsselskapet Vard AS over A/S Larvik-Fredrikshavnferjen og endrer navnet til Larvik Line, som også senere kjøpte opp A/S Scandi Line i 1990.
I 1994 selger Vard AS selskapene Larvik Line og A/S Scandi Line til en investor fra Oslo med navnet Olav Nils Sunde som slår selskapene sammen til et konsern med navnet Larvik Scandi Line ASA, med datterselskapene med deres respektive varemerker og skipene under navnet Larvik Line AS (Larvik-Frederikshavn) og Scandi Line AS (Sandefjord-Strømstad).
Hovedkontoret og selve administrasjonen for konsernet Larvik Scandi Line ASA lå i Oslo, mens utsalgssted og lokalkontor for Larvik Line AS og Scandi Line AS samt markedsavdeling lå i de tidligere hovedkontorene for A/S Scandi Line og Larvik Line AS i Sandefjord og Larvik.
Olav Nils Sunde valgte å selge Larvik Line AS delen til Color Line AS i sesongen 1996 i mot aksjer fra Color Line AS som resulterte til at Larvik Line sine skip og linje ble slått sammen til Color Line, mens Scandi Line AS delen forble i Larvik Scandi Line ASA og fikk drive ruten Sandefjord-Strømstad selvstendig under det som var igjen av Larvik Scandi Line ASA med egne skip og varemerke.
Scandi Line delen ble i 1999 solgt og slått sammen med Color Line AS til det nye datterselskapet Color Scandi Line AS som tok over skipene og ruten til Scandi Line, samme året Olav Nils Sunde ble konsernsjef i Color Line, og etter år 2000 opphørte Color Line AS Larvik Scandi Line ASA som et selskap.
Xoybûn

Xoybun er et uavhengig kurdisk politisk parti som ble opprettet i Beirut i Libanon ved 1927. Bevegelsen skulle samle alle kurdiske ideologier under ett for å kjempe for et fritt Kurdistan. Partiet skulle samle kurdere fra alle deler av kurdistan. De var de som sto bak «Ararat-opprøret» i 1930. På grunn av en strategisk plan mellom Iran og Tyrkia ble de nedkjempet og tvunget i eksil.